Love Me Tender

«Love Me Tender» er ein song frå 1956 spelt inn av Elvis Presley. Teksten og musikken er tilskriven Ken Darby under pseudonymet «Vera Matson», kona hans, og Elvis Presley. RCA Victor-innspelinga av Elvis Presley gjekk til topps på både Billboard- og Cashbox-lista i 1956. Songen var basert på melodien til «Aura Lee», ein sentimental borgarkrigsballade. Songen er blitt nytta i mange filmar som FM, Touched by Love, This is Elvis, Porky's Revenge, Wild at Heart, Die Hard 2, Honeymoon in Vegas, Backbeat, Gaudi Afternoon, Machine Gun Molly, The Princess Diaries 2: Royal Engagement, William Eggleston in the Real World, California Dreamin', Love in Space, Devil's Due, Just Before I Go og 90 Minutes in Heaven.

 Historie 

«Love Me Tender» har ein melodi som er basert på borgarkrigssongen «Aura Lee», som vart publisert i 1861. Musikken til «Aura Lee» vart komponert av George R. Poulton og teksten var skriven av W.W. Fosdick. Han vart seinare populær på college-klubbar og barbersalongkvartettar. Han vart òg sungen ved U.S. Military Academy ved West Point i New York.

Teksten vart i hovudsak skriven av Ken Darby til borgarkrigsballaden, som var i offentleg eige. Songen vart publisert av Elvis Presley MusicRoger Lee Hall, Free As The Breeze: Confestions of a Struggling Songwriter, PineTree Press, 2007, s. 98. og oppført som ein song av Presley og kona til Darby, Vera Matson. Presley fekk honorar som låtskrivar på grunn av avtalen hans med Hill & Range som kravde at låtskrivarane måtte gje frå seg halvparten av honorara for songen sin om dei ønskte at Presley skulle spele han. Presley bidrog særs lite med låtskriving til mange av songane han spelte inn.I følgje Peter Guralnick skreiv aldri Presley nokre av songane sine (Peter Guralnick, Last Train to Memphis: The Rise of Elvis Presley,  Little, Brown & Company, 1995), men han var medlåtskrivar på «You'll Be Gone» og «That's Someone You Never Forget». Då Darby vart spurt om kvifor kona hans stod oppført som medlåtskrivar, svarte han «Fordi ikkje ho skreiv songen heller.»

Som med nesten alle dei tidlege RCA-innspelingane tok Presley kontroll i studio, trass i at han ikkje vart oppført som produsent. Han endra ofte på arrangementa og teksten til eit punkt der originalsongen ofte ikkje var å kjenne att. Ken Darby skildra Elvis Presley si rolle i songen: «Han tilpassa musikken og teksten til sin eigen. Elvis har det mest fantastiske øyret for slikt av alle eg har møtt. Han kan ikkje lese notar, men han treng det ikkje. Alt eg trong å gjere var å spele songen for han ein gong, og han gjorde songen til sin eigen! Han har perfekt bedømming om kva som er rett for han. Han utøvde den bedømminga når han valde 'Love Me Tender' som kjenningsmelodien sin.»

Elvis Presley framførte «Love Me Tender» på The Ed Sullivan Show den 9. september 1956, kort tid før singelen kom ut og ein månad før filmen Love Me Tender (som songen opphavleg vart skriven for) kom på lerretet. Dagen etter fekk RCA ein million førehandsbestillingar, og han selde til gullplate sjølv før han kom ut. Studioet, 20th Century Fox, ville opphavleg kalle filmen The Reno Brothers, men gav han tittelen Love Me Tender for å utnytte populariteten til songen.

Filmprodusenten David Weisbart ville ikkje la det faste bandet til Presley (Scotty Moore, Bill Black og D.J. Fontana) spele på filmmusikken. I staden for spelte The Ken Darby Trio med Red Robinson på trommer, Charles Prescott på bass, Vita Mumolo på gitar, og Jon Dodson på korvokal, medan Presley berre song.

Elvis Presley-innspelinga
Singelen debuterte på andreplassen på «Best Sellers in Stores»-lista, den første gongen ein singel debuterte så høgt på denne lista.

Songen gjekk til topps på Billboard-lista veka som enda 3. november 1956, og låg her i fem veker. I Storbritannia nådde singelen 11. plassen på lista. «Love Me Tender» nådde òg tredjeplassen i tre veker på R&B-lista. I tillegg overtok «Love Me Tender» førsteplassen frå lista frå ein annan Presley-singel, «Hound Dog/Don't Be Cruel». Dette markerte to viktige hendingar i Billboard-historia. På denne tida sette Elvis rekord med lengste samanhengande periode på førsteplassen for same artisten, seksten veker i alt. Dette vart tangert av Boyz II Men i 1994 og stod i åtte år til før rekorden vart slått av R&B-songaren Usher i 2004 somm låg 19 veker på toppen av lista.

Denne versjonen vart rangert på 437. plassen på lista til Rolling Stone over dei 500 beste songane gjennom tidene.

I 1968 spelte Presley inn ein 52 sekundar lang song kalla «Violet (Flower of N.Y.U.)» for filmmusikken til filmen The Trouble with Girls. Denne kom først ut etter Presley var død og var òg basert på «Aura Lee».

Sjølv om Presley berre spelte inn ein versjon av «Love Me Tender» i studio, vart det gjeve ut to konsertversjonar, NBC-TV Special (1968) og Elvis: As Innspelt at Madison Square Garden (1972), og fleire utgåver frå konsertar og fjernsyn vart gjeve ut etter Presley var død. Songen vert òg nytta i konsertfilmen Elvis on Tour (1972). Som ein ser i filmen, og andre filmopptak, song Presley ofte berre eit utdrag av songen og brukte resten av songen til å småprate med publikum, som regel kvinner.

Versjonar
 Love Me Tender - 2:41 - Innspelt 24. august 1956
 Love Me Tender (rulletekstversjon) - 1:08 - Innspelt 1. oktober 1956
 Love Me Tender (stereoversjon) - 2:42 - Innspelt 24. august 1956

CD-utgåva av EP-en Jailhouse Rock frå 1997 inneheld desse tre versjonane.

Andre innspelingar
 Richard Chamberlain sin versjon nådde 21. plasse på poplista i USA då han kom ut på singel i 1962, 15. plassen i Storbritannia og 31. plassen i Canada.
 Percy Sledge fekk ein topp 40-hit med sin versjon i 1967 ed ein 40. plass på poplista og 35. plassen på R&B-lista. I tillegg nådde versjonen 35. plassen på singellista i Canada. 
 B.B. King spelte inn songen i 1982 på albumet Love Me Tender.
 Albert King i 1970 på albumet King, Does the King's Things.
 Nat King Cole spelte songen på TV-showet sitt i 1950-åra
 Cliff Richard spelte songen på dansk TV i 2000 og gav han ut på albumet Wanted.
 Chuck Jackson i 1966 på albumet Dedicated to the King!! 
 Johnny Hallyday spelte inn ein franskspråkleg versjon i 1967 kalla «Amour d'été».
 Julie Andrews og Johnny Cash spelte songen i 1982.
 Connie Francis spelte songen i 1961 for film-songalbumet Connie Francis sings «Never on Sunday»; ho spelte originalen «Aura Lee» for albumet Connie Francis sings Folk Song Favorites same året.
 Della Reese spelte inn songen i 1983 for albumet Sure Like Lovin' You.
 Johnny Nash i 1970 på albumet Folk Soul og i 1969 som singel. 
 Marty Robbins i 1970.
 The Lawrence Welk Show, to gonger i 1957, med Lawrence Welk på orgel og med The Lennon Sisters på vokal.
 Bert Kaempfert i 1973 på albumet Fabulous Fifties, MCA-3.
 Muslim Magomaev i 2007.
 Ricky Nelson framførte songen i TV-serien The Adventures of Ozzie and Harriet.
 The Platters gav ut songen i 1965 på singel. 
 Gene Summers i 2008 på albumet Reminisce Cafe
 B.J. Thomas gav ut songen på samlealbumet Best of B.J. Thomas.
 Freddy Fender spelte inn songen for albumet Love Me Tender.
 Barry Manilow i 2010 på albumet The Greatest Love Songs of All-Time.
 Linda Ronstadt spelte inn songen i 1978 på Living in the USA.
 Engelbert Humperdinck spelte inn songen på albumet #1 Love Songs of All-Time.
 Norah Jones og Adam Levy spelte ein versjon av songen for  a version of it for albumet The Princess Diaries 2: Royal Engagement
 James Brown gav ut sin versjon på singel i 1978 med «Have A Happy Day» som B-side. 
 Tony Bennett gav ut ein versjon i 1994 på albumet It's Now or Never: The Tribute to Elvis Presley.
 Frank Sinatra spelte songen i 1960 som ein duett med Elvis Presley og på samlinga Trilogy i 1980.
 Gitaristen Duane Eddy spelte inn songen i 1962.
 Willie Nelson spelte inn songen i 1985.
 Johnny Mathis spelte inn songen i 2010 på albumet Let It Be Me.
 Cerys Matthews framførte songen for BBC Radio 2, og spelte han inn i 2010 på albumet Dermot O'Leary Presents The Saturday Sessions.
 Pat Boone gav ut songen i 1963 på albumet hans Pat Boone Sings Guess Who? 
 Thalía spelte inn songen i 2010 på albumet «Viva Elvis».
 Mick Ronson spelte inn songen i 1974 på albumet Slaughter on 10th Avenue.
 Vytautas Juozapaitis, ein soloist i Den litauiske nasjonaloperaen og balletten, spelte inn ein litauisk versjon kalla «Mylek Mane Svelniai» på debutalbumet Negaliu Nemyleti i 2004.
 Annette Peacock spelte inn songen i 1972 på albumet I'm the One.
 Scatman John spelte inn songen før han døydde i desember 1999 or samlealbumet The Best of Scatman John, som kom ut i 2002 i Japan. 
 Deana Martin spelte inn songen i 2009. Songen kom ut på albumet Volare.
 Katie Waissel spelte inn ein versjon som vart sleppt på Internett. 
 Mina gav ut ein versjon av songen på albumet 12 (American Song Book) i 2012.
 Jim Morrison spelte inn ein versjon under «Rock is Dead»-innspelinga.
 Andrea Bocelli spelte songen i 2013 på albumet Passione.
 Petula Clark spelte inn songen i 2013 på album Lost In You.
 Barbra Streisand spelte inn songen som ein duett med Presley, i 2014 foro albumet Partners. Sidan Presley døydde i 1977 vart det nytta eit sample frå den originale Presley-innspelinga frå 1956. 
Jessica Simpson sin versjon kom ut på samlealbumet Lilo & Stitch: Island Favorites.

Kjelder

Denne artikkelen bygger på «Love Me Tender (song)» frå ,  den 29. september 2016. 
 oppgav desse kjeldene:

Bakgrunnsstoff
Love Me Tender innspeling, Hollywood, 1956, part 1.
Love Me Tender innspeling, Hollywood, 1956, part 2.
Love Me Tender / Anyway You Want Me Guide del av The Elvis Presley Record Research Database
The Truth Behind Love Me Tender


Kategori:Elvis Presley-songar
Kategori:Songar skrivne av Elvis Presley
Kategori:Songar på toppen av Billboard-lista
Kategori:Singlar frå 1956
Kategori:Singlar frå 1962
Kategori:Songar frå 1956
Kategori:RCA Records-singlar
Kategori:RCA Victor-singlar
Kategori:MGM Records-singlar
Kategori:Richard Chamberlain-songar
Kategori:The Lettermen-songar
Kategori:Merle Haggard-songar
Kategori:Norah Jones-songar
Kategori:Scatman John-songar
Kategori:Gene Summers-songar
Kategori:Linda Ronstadt-songar
Kategori:Amy Grant-songar
Kategori:Willie Nelson-songar
Kategori:Kenny Rogers-songar
Kategori:Tony Bennett-songar
Kategori:Frank Sinatra-songar
Kategori:Percy Sledge-songar
Kategori:B.B. King-songar
Kategori:Albert King-songar
Kategori:Nat King Cole-songar
Kategori:Cliff Richard-songar
Kategori:Johnny Hallyday-songar
Kategori:Julie Andrews-songar
Kategori:Conni Francis-songar
Kategori:Bert Kaempfert-songar
Kategori:Ricky Nelson-songar
Kategori:The Platters-songar
Kategori:Freddie Fender-songar
Kategori:Barry Manilow-songar
Kategori:Engelbert Humperdinck-songar
Kategori:James Brown-songar
Kategori:Johnny Mathis-songar
Kategori:Pat Boone-songar
Kategori:Anette Peacock-songar
Kategori:Andrea Bocelli-songar
Kategori:Barbara Streisand-songar
Kategori:Petula Clark-songar
Kategori:Jessica Simpson-songar
 444